স্টাফ রিপোর্টার ॥ হবিগঞ্জ সদর-লাখাই আসনের সংসদ সদস্য ও জেলা আওয়ামী লীগ সভাপতি আলহাজ্ব এডঃ মোঃ আবু জাহির বলেছেন, আওয়ামী লীগ উন্নয়নের সরকার। এ সরকার ক্ষমতায় আসার পর সারাদেশের ন্যায় হবিগঞ্জে গ্যাস, বিদ্যুৎ ও রাস্তাঘাটসহ সকল ক্ষেত্রে ব্যাপক উন্নয়ন হয়েছে। গতকাল সোমবার বিকালে হবিগঞ্জ পৌর এলাকায় জলাবদ্ধতা নিরসনের নিমিত্তে সেচ পাম্প ও চৌধুরী বাজার জামে মসজিদের সামন থেকে হরিপুর চৌরাস্তা পর্যন্ত ১৪ লাখ টাকা ব্যয়ে ২ ব্যাসের ৪৫০ মিটার গ্যাস সম্প্রসারণ কাজের উদ্বোধন শেষে আয়োজিত এক জনসভায় প্রধান অতিথির বক্তব্যে এসব কথা বলেন। এমপি আবু জাহির বলেন, গ্যাস সংযোগ থাকা সত্ত্বেও গ্যাসের চাপ না থাকায় নাতিরাবাদ এলাকাবাসী দীর্ঘদিন ধরে সমস্যায় ভূগছিলেন। জননেত্রী শেখ হাসিনার অবদানে আজ আমি আপনাদের সুবিধার্থে এ সমস্যার ...